తిరువనంతపురం : డ్యాషింగ్ బ్యాట్స్మన్ రాబిన్ ఉతప్ప అద్భుతంగా బ్యాటింగ్ చేయడమే కాదు అనర్గళంగా మలయాళం మాట్లాడగలడు. కర్ణాటక వాసి అయిన ఉతప్పకు ఉన్న ఈ ప్రత్యేకత వల్ల కేరళ రంజీ జట్టులోకి మారబోతున్నాడు. గత రంజీ సీజన్లో కర్ణాటక జట్టు తరుపున ఆడిన ఉతప్ప మధ్యలోనే జట్టు నుంచి తప్పించబడ్డాడు. దీంతో అతను బాధపడినట్టు కూడా సమాచారం. అయితే తర్వాత ఐపిఎల్ ఆడుతున్న సమయంలో కేరళ క్రికెట్ అసోసియేషన్ ఉతప్పను సంప్రదించింది. కేరళ తరుపున ఆడేందుకు ఉతప్పకు ఇష్టమేనని, తమకు కూడా ఆసక్తి ఉందని కేరళ క్రికెట్ అసోసియేషన్ మాజీ అధ్యక్షుడు మాథ్యూ చెప్పారు. అయితే రాబిన్ ఉతప్పనే ఎందుకు తీసుకోవాలని భావిస్తున్నారని ప్రశ్నించగా కేరళ క్రికెట్ అసోసియేషన్ స్పందించింది. తమకు ఒక ఓపెనర్ కావాల్సి ఉందని, ముఖ్యంగా మలయాళం మాట్లాడగలిగే వ్యక్తి పట్ల ఆసక్తి కనబరుస్తున్నామని చెప్పింది. దీంతో అటు ఓపెనింగ్ బ్యాటింగ్ చేయగలిగి ఇటు మలయాళం అనర్గళంగా మాట్లాడగలిగిన ఉతప్పను ఎంచుకున్నామని వారు చెప్పారు.
tiruvanantapuram : dashing batsman rabin utappa adbhutamgaa batting cheyadame kaadu anargalamgaa malayalam matladagaladu. karnaataka vaasi ayina utappaku unna ee pratyekata valla kerala ranjee jattuloki marabotunnadu. gatha ranjee seejanlo karnaataka jattu tarupuna aadina utappa madhyalone jattu nunchi tappinchabaddaadu. deentho atanu badhapadinattu kuudaa samacharam. ayithe tarvaata ipl aadutunna samayamlo kerala cricket asosiation utappanu sampradinchindi. kerala tarupuna aadenduku utappaku ishtamenani, tamaku kuudaa aasakti undani kerala cricket asosiation maji adhyakshudu maathyuu cheppaaru. ayithe rabin utappane enduku teesukovaalani bhaavistunnaarani prasninchagaa kerala cricket asosiation spandinchindi. tamaku oka openar kavalsi undani, mukhyamgaa malayalam matladagalige vyakti patla aasakti kanabarustunnamani cheppindi. deentho atu opening batting cheyagaligi itu malayalam anargalamgaa maatlaadagaligina utappanu enchukunnamani vaaru cheppaaru.